Source: http://www.bihon.ro/fara-sanse-pentru-oradeni/news-20100923-09002596
Timestamp: 2017-11-24 18:47:37+00:00

Document:
Fără şanse pentru orădeni - BIHON
Fără şanse pentru orădeni
23. septembrie 2010 07:11
Handbaliştii de la CSM Oradea au pierdut meciul cu U Transilvania Cluj, scor 30-35.
FOTO: CSM Oradea - U Transilvania Cluj
CSM Oradea a înregistrat cea de-a patra înfrângere consecutivă din tot atâtea etape disputate în Liga Naţională. Miercuri seară, orădenii n-au avut prea multe şanse în faţa unei echipe mult mai valoroase şi mai mature, care n-a făcut însă nici ea un meci prea bun.
Partida a fost echilibrată în primele minute, în care CSM a reuşit chiar să conducă la un moment dat, scor 5-4 (‘9). Eliminarea definitivă a lui Răzvan Farcaş în minutul 11 a rupt parcă echilibrul dintre cele două formaţii, când oaspeţii s-au distanţat decisiv pe tabela de marcaj, scor 6-12 (’20).
Clujenii n-au mai cedat iniţiativa, cu toate eforturile gazdelor. Tot restul meciului a fost apoi o cursă disperată pentru egalare a orădenilor, dar tentativa lor a fost din păcate eşuată. În repriza secundă, U Transilvania şi-a gestionat cu calm avantajul, reuşind să menţină aproape în permanenţă un ecart de patru-cinci goluri faţă de echipa gazdă, scoruri 15-20 (’35), 21-26 (’45), 26-30 (’52).
În ultimele cinci minute, elevii antrenorului Sebastian Tudor au iuţit ritmul, izbutind să se apropie la trei goluri, scoruri 27-30 (’53), 28-31(’54), 29-32 (’55), 30-33 (’57). Au fost momente bune de joc ale gazdelor, care cu mai multă atenţie, ar fi putut poate să forţeze egalarea. Din păcate, lipsa de concentrare în atac (M. Tudor a pierdut trei mingi consecutive), precum şi unele decizii controversate ale arbitrilor le-au zădărnicit eforturile. Clujenii s-au impus în cele din urmă fără emoţii, scor 30-35, iar CSM Oradea rămâne în continuare fără niciun punct în clasament.
CSM Oradea – U Transilvania 30-35 (13-17)
CSM Oradea: Leu, Ionescu, Gale – portari; Cântec 5, A. Farcaş 3, R. Farcaş 1, Lela 2, Amihăiesei 2, Iştoc 1, Roauă 2, Maxim, Ferenţ 10, M. Tudor 3, Nedelcu, Nemenco 1, Sava. Antrenor: Sebastian Tudor
U Transilvania: Feneşan, Stănescu – portari; Burcă, Irimiaş, Vlad 4, Grasu 8, Hagiu 6, Mincan, Lazăr 4, Musteaţă 3, Mihai, Buşecan 6, Bondar, Fazekas, Szopka, Turcu. Antrenori: Ştefan Constantin, Liviu Jurcă
Arbitri: Adrian Barbu, Sorin Nica (Piteşti)
Lovituri de la 7 m: 3-3. Transformate: 3-3
Taguri: csm oradea, handbal, u transilvania cluj
Amical cu revelația Ungariei
CSM Digi și Crișul Oradea joacă cu Dinamo

References: CSM 
 CSM 

CSM 
 CSM 
 CSM 

CSM 

CSM 
 csm 

CSM